1976D0431 — DA — 01.01.2007 — 004.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS AFGØRELSE af 21. april 1976 om nedsættelse af et udvalg for forvaltning af affaldsstoffer (76/431 /EØF) (EFT L 115, 1.5.1976, p.73)

Ændret ved:





Ændret ved:









▼B

KOMMISSIONENS AFGØRELSE

af 21. april 1976

om nedsættelse af et udvalg for forvaltning af affaldsstoffer

(76/431 /EØF)







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, og ud fra følgende betragtninger: ud fra følgende betragtninger: De europæiske Fællesskabers handlingsprogram på miljøområdet ( 1 ) understreger nødvendigheden af en fællesskabspolitik vedrørende industrielt affald og reststoffer for forbrugssektoren; opmærksomheden bør især rettes mod beskyttelsen af de naturlige ressourcer gennem en ihærdig bekæmpelse af spild og gennem særlige foranstaltninger til at lette genindvindingen og genanvendelsen af affaldsstoffer; i sin resolution af 3. marts 1975 om energi og miljø ( 2 ) har Rådet fundet det vigtigt at fremme genindvinding og genanvendelse af affaldsstoffer med henblik på bevarelse af energi; Kommissionen bør indhente udtalelser fra personer med et omfattende kendskab til forvaltning af affaldsstoffer; TRUFFET FØLGENDE AFGØRELSE:







Artikel 1

Der nedsættes ved Kommissionen et udvalg for forvaltning af affaldsstoffer, herefter kaldet »udvalget«.

Artikel 2

Udvalget har til opgave dels efter anmodning fra Kommissionen og dels på eget initiativ at afgive udtalelser om alle problemer vedrørende:

a) udvikling af politikken for forvaltning af affaldsstoffer under hensyntagen til nødvendigheden af at sikre den bedst mulige udnyttelse af ressourcerne og en sikker og effektiv bortskaffelse af affaldsstofferne;

b) forskellige foranstaltninger af teknisk, økonomisk, administrativ og juridisk karakter, som vil kunne enten forhindre forekomst af eller sikre genavendelse og genindvindelsen eller bortskaffelsen af affaldsstoffer;

c) anvendelsen af direktiverne om forvaltning af affaldsstoffer og udarbejdelsen af nye forslag til direktiver på dette område.

Artikel 3

▼M1

1. Udvalget består af 56 medlemmer.

▼B

2. Pladserne fordeles som følger:

2 til Kommissionen,

2 til hver medlemsstat.

Artikel 4

Udvalgets medlemmer udpeges af Kommissionen. For hver af de pladser der skal besættes, og som er tildelt medlemsstaterne, vælger Kommissionen medlemmerne blandt nationale sagkyndige på højt niveau, der har kompetence på de områder, der omtales i artikel 2; den udpeger dem efter at have konsulteret de pågældende medlemsstater.

Artikel 5

Udvalgsmedlemmernes mandat har en varighed på tre år. Det kan fornyes. Efter udløbet af perioden på de tre år fortsætter udvalgsmedlemmerne deres funktion, indtil de udskiftes, eller deres mandat fornyes.

Et medlems mandat ophører før udløbet af perioden på de tre år ved medlemmets afsked eller død.

Han erstattes for den resterende del af mandatperioden under anvendelse af bestemmelserne i artikel 4.

Udvalgsarbejdet er ulønnet.

Artikel 6

Listen over udvalgets medlemmer offentliggøres af Kommissionen i De Europæiske Fællesskabers Tidende.

Artikel 7

En repræsentant fra Kommissionen er formand for udvalget.

Artikel 8

Formanden kan opfordre enhver person med særligt kendskab til det område, der er til behandling, til at deltage som sagkyndig i arbejdet i udvalget og i de i artikel 9 nævnte arbejdsgrupper.

De sagkyndige deltager kun i drøftelserne af det emne, som har begrundet deres tilstedeværelse.

Artikel 9

Udvalget kan selv nedsætte arbejdsgrupper.

Artikel 10

1. Udvalget og arbejdsgrupperne træder sammen på Kommissionens hovedsæde efter indkaldelse fra Formanden.

2. Repræsentanterne fra de berørte tjenestegrene ved Kommissionen deltager i udvalgets og arbejdsgruppernes møder.

3. Kommissionens tjenestegrene varetager udvalgets og arbejdsgruppernes sekretariat.

Artikel 11

Der forlanges ikke afstemninger i forbindelse med drøftelserne i udvalget.

Når Kommissionen anmoder udvalget om at udtale sig, kan den fastsætte en tidsfrist for afgivelsen af en sådan udtalelse.

Artikel 12

Med forbehold af bestemmelserne i traktatens artikel 214 er udvalgets medlemmer forpligtet til ikke at videregive oplysninger, hvortil de har fået kendskab gennem udvalgets eller arbejdsgruppernes arbejde, såfremt udvalgets formand underretter dem om, at den anmodede udtalelse vedrører et emne af fortrolig karakter.

I dette tilfælde deltager kun udvalgets medlemmer og repræsentanterne fra Kommissionens tjenestegrene i møderne.

Artikel 13

Denne afgørelse træder i kraft den 1. maj 1976.